Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, jakitekoa ea Sustapen Ministerioak Nafarroako Gobernuari eskatu dion AHTaren obretako Erriberri-Tafalla Hegoaldea eta Tafalla Hegoaldea-Tafalla azpizatiak kontrata ditzan.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Garapen Ekonomikorako kontseilariak Legebiltzarraren hurrengo Osoko Bilkuran ahoz erantzun dezan:

Sustapeneko ministroak AHTaren obren jarraipen-batzordearekin bilera egin zuen Estatuaren eta Nafarroaren arteko hitzarmena hautsi zenean. Orain hautsita dagoen hitzarmenaren ondorioz, Nafarroako Gobernuarena zen “exekuzio-proiektua” ingeniaritza batekin kontratatzeko eskumena. Proiektu hori, legegintzaldiaren hasieran geldiarazi zena, 2017ko udazkenean bukatu behar zen, eta Estatuari epean eta forman entregatu.

Eskatu al dio Sustapen Ministerioak Nafarroako Gobernuari Erriberri-Tafalla Hegoaldea eta Tafalla Hegoaldea-Tafalla azpizatien proiektuak kontrata ditzan?

Iruñean, 2018ko martxoaren 1ean

Foru parlamentaria: Mikel Buil García